**เรื่องที่ 45**

**“การศึกษาผลสัมฤทธิ์ทางการพูดของนักเรียน”**

เนื่องจากหลักสูตรวิชาภาษาไทยชั้นมัธยมศึกษาปีที่ 3 มุ่งเน้นให้นักเรียนได้พัฒนาทักษะทางภาษาไทย ทั้ง 4 ด้าน คือ การพูด การฟัง การเขียน การอ่าน แต่การปฏิบัติจริงในชั้นเรียน นักเรียนไม่สามารถปฏิบัติได้และนักเรียนได้ฝึกการพูดการเขียนน้อยมากทำให้ไม่สามารถเรียบเรียงถ้อยคำในการพูดได้ ผู้วิจัยได้สังเกตจากการซักถามในการเรียนการสอน การถามตอบ วิเคราะห์ วิจารณ์ นักเรียนมักจะตอบวกวนไปมา ไม่ตรงประเด็น ไม่สามารถเรียบเรียงคำพูดได้

ผู้วิจัยจึงสนใจจะศึกษาผลสัมฤทธิ์ด้านการพูดของนักเรียนระดับชั้นม.3 โดยมุ่งประเด็นให้นักเรียนสามารถพูดในที่สาธารณชนได้ โดยกำหนดให้นักเรียนเลือกเรื่องที่สนใจมาพูดหน้าชั้นโดยกำหนดเวลาคนละ 2-3 นาที

ในการดำเนินการได้เลือกนักเรียนกลุ่มเป้าหมาย คือ ชั้น ม.3/1 และ 3/5 ซึ่งชั้นม.3/1 เป็นนักเรียนที่เรียนเก่ง ส่วน 3/5 เป็นนักเรียนที่เรียนระดับปานกลาง โดยเริ่มต้นสอนวิธีการพูด การเปิดเรื่องเนื้อหาประเด็นการพูดอักขรวิธี และให้นักเรียนเขียนลำดับความคิด และเขียนเค้าโครงเรื่องที่จะพูดโดยให้นักเรียนฝึกพูดมาก่อน นักเรียนส่วนใหญ่พึงพอใจแนวการสอนและสามารถพูดได้ดีเพราะเตรียมตัวหาข้อมูลมาฝึกพูดมาก่อนล่วงหน้า ผู้วิจัยพบว่านักเรียนกลุ่มเก่งจะมีคะแนนในเกณฑ์ดีมากและดี ส่วนนักเรียนกลุ่มปานกลาง แม้ว่าจะได้ระดับคะแนนในเกณฑ์ดีมากน้อยกว่านักเรียนกลุ่มเก่ง แต่ถ้าเปรียบเทียบภายในห้องแล้ว นักเรียนได้ระดับคะแนนดีมากร้อยละ 52 ระดับดีและปานกลางร้อยละ 17 ส่วนที่ต้องปรับปรุงมีเพียงร้อยละ 14 และในภาพรวมนักเรียนผ่านเกณฑ์ทั้งหมด

**ตารางเปรียบเทียบระดับคะแนนของนักเรียนชั้น ม3/1 และ ม.3/5**

|  |  |  |  |  |
| --- | --- | --- | --- | --- |
| ระดับคะแนน | **ม.3/1** | | **ม.3/5** | |
| **จำนวน** | **ร้อยละ** | **จำนวน** | **ร้อยละ** |
| ดีมาก | 40 | 85 | 20 | 52 |
| ดี | 6 | 15 | 7 | 18 |
| ปานกลาง | - | - | 7 | 18 |
| ปรับปรุง | - | - | 5 | 12 |
| ต่ำกว่าเกณฑ์ | - | - | - | - |
| รวม | 46 | 100 | 39 | 100 |

อย่างไรก็ตามผู้วิจัยไม่ได้ละเลยนักเรียนที่อยู่ในระดับควรปรับปรุง โดยให้นักเรียนมาพูดให้ฟังโดยตรงเพื่อนักเรียนจะได้ไม่อายเพื่อนและถูกล้อเลียนจากเพื่อหากต้องพูดหน้าชั้น วิธีการนี้ทำให้นักเรียนมีความมั่นใจมากขึ้นและพูดได้ดีขึ้นแต่อย่างไรก็ตามยังมีนักเรียนบางคนที่สามารถพูดได้ดีแต่พูดไม่ได้ เพราะนักเรียนขาดความรับผิดชอบในการเตรียมเนื้อหา ผู้วิจัยได้แก้ไขโดยให้นักเรียนพูดจากประสบการณ์จริงหรือเลือกเรื่องที่นักเรียนสนใจ เช่น เกมหรือฟุตบอลที่นักเรียนสามารถพูดได้ทันทีและพูดได้ดีมากด้วย ทำให้ได้แนวคิดในการเสนอเรื่องให้นักเรียนเลือกที่จะใช้เป็นหัวข้อในการพูดต่อไป